Baccara

Baccara er en spansk discogruppe som opprinnelig besto av Mayte Mateos (født 7. februar 1951) og María Mendiola (4. april 1952–11. september 2021).
I 1977 solgte duoen 16 millioner eksemplarer av singelen «Yes Sir, I Can Boogie» og ble registrert i Guinness rekordbok som den første kvinnelige duoen som ble nummer én i Storbritannia.

Baccara representerte Luxembourg i Eurovision Song Contest i 1978 med «Parlez-Vous Francais» og ble nummer syv, etter å ha fått toppoeng fra Italia, Portugal og Spania. Sangen ble likevel det mestselgende konkurransebidraget det året.

Mateos og Mendiola gikk hver sin vei i 1982. Begge har startet hver sin «nye» Baccara, med nye sangpartnere.  

 Baccara av Mayte Mateos (1983-nå) 

I løpet av 40 år har Mayte Mateos jobbet med mer enn et dusin scenepartnere. På slutten av 1990-tallet har Mateos jobbet med Jane Comerford. Fra 1999 til 2004 har Mayte Mateos opptrådt og spilt inn i studio med den spanske sangeren Cristina Sevilla. I 1999 ga Mayte og Sevilla ut et album kalt "Baccara 2000" https://hitparade.ch/album/Baccara/Baccara-2000-5445 på plateselskapet RCA Records. 

I 2004 deltok Mateos og Sevilla på den svenske Melodifestivalen https://eurovisionworld.com/national/sweden/melodifestivalen-2004/baccara-soy-tu-venus med «Soy tu venus» https://hitparade.ch/song/Baccara/Soy-tu-Venus-27611. Senere i 2004 ga Mayte og Sevilla ut et album kalt "Soy tu venus" på det svenske merket "Lionheart".

Fra 2005 opptrer Mayte Mateos på scenen og spiller inn i studio med Paloma Blanco. I 2008 ga Mateos og Blanco ut et album kalt "Satin... in black and white" https://hitparade.ch/album/Baccara/Satin...-In-Black-&-White-89582 på det tyske plateselskapet "Edel".

Mateos er gift med den norske bassisten, manageren og plateprodusenten Tore Syvertsen.

 Baccara av Maria Mendiola, 1985-2021 

Maria Mendiola har opptrådt på scenen og spilt inn i studio med Marisa Pérez. Fra 1985 til 1989 brukte Mendiola og Perez det kunstneriske navnet "New Baccara". De ga ut singlene "Fantasy boy" https://hitparade.ch/song/New-Baccara/Fantasy-Boy-70651 og "Touch me" https://hitparade.ch/song/New-Baccara/Touch-Me-63273, som ble produsert av Luis Rodriguez, co-produsenten til Modern Talking og C.C.Catch. Disse sangene fikk "New Baccara" stor popularitet i Latin-Amerika.

Fra 1999 spilte Mendiola og Perez inn og opptrådte under det kunstneriske navnet Baccara. De ga ut 3 album, og turnerte mye i Øst-Europa. I 2008 måtte Marisa Perez forlate scenen på grunn av helseproblemer.

Fra 2011 til 2021 opptrådte Maria Mendiola på scenen og spilte inn med Cristina Sevilla. I 2017 ga de ut et album kalt "I belong to your heart"https://hitparade.ch/song/Baccara/I-Belong-To-Your-Heart-1669614 på plateselskapet "Team 33 Music", igjen produsert av Luis Rodriguez.

Maria Mendiola døde i Madrid 11. september 2021https://direkte.vg.no/nyhetsdognet/news/baccara-stjerne-maria-mendiola-er-doed.u1i1QYvox.

 Norske listeplasseringer 
 Singelplater 
 «Yes Sir, I Can Boogie» – 22 uker på førsteplass, og inne på hitlistene totalt i 30 uker.
 «Sorry, I'm a Lady» – 1 uke som nummer én, og inne på listene i 19 uker totalt.
 «Darling» – 2 uker som nummer én, og inne på listene i 12 uker totalt.
 «Light My Fire» – nådde 11 som høyeste plassering, og lå inne på listene i 5 uker totalt. 

 Album 
 Baccara – lå i 12 uker som nummer én, og var inne på listene i 24 uker i alt.

 Diskografi/AlbumÅr Baccara  1977 Light My Fire  1978 Colours  1979 Bad Boys  1982

 Referanser 

 Eksterne lenker   








Kategori:Spanske musikkgrupper
Kategori:Eurovision Song Contest-deltakere for Luxembourg
Kategori:Deltakere i Melodifestivalen
Kategori:Disco
Kategori:Duoer
Kategori:Deltakere i Eurovision Song Contest 1978